સુપ્રિમ કોર્ટે નિર્ભયા કેસમાં દોષિતોની પુનઃવિચાર યાચિકા ફગાવી દેતા ફાંસીની સજા યથાવત રાખી છે. નિર્ભયા ગેંગરેપ કેસમાં ચારમાંથી ત્રણ દોષિતોએએ સુપ્રિમ કોર્ટમાં પુનઃવિચાર યાચિકા દાખલ કરી હતી જેના પર સુપ્રિમ કોર્ટે સોમવારે પોતાનો ચૂકાદો સંભળાવ્યો હતો. સીજેઆઈ જસ્ટીસ દીપક મિશ્રા, જસ્ટીસ અશોક ભૂષણ, જસ્ટીસ આર ભાનુમતિની બેન્ચે પુનઃવિચાર યાચિકાને ફગાવી દીધી. તમને જણાવી દઈએ કે મોતની સજા મેળવેલા ચોથા આરોપી અક્ષય કુમાર સિંહે સુપ્રિમ કોર્ટના ચૂકાદા સામે સમીક્ષા યાચિકા દાખલ કરી નહોતી.